че през 2018—2019 г. четирима производители на СВГК от Съюза е трябвало да започнат производство по несъстоятелност (138).
 (426)
 При липсата на мерки на някои други производители от Съюза може да се наложи да последват този пример, да намалят дейностите си в областта на СВГК или дори да ги преустановят и да съкратят работни места (139). Това може да доведе до ситуация на още по-ограничени източници на доставка за ползвателите, забавяне на сроковете за изпълнение и отрицателно въздействие върху конкуренцията на пазара. Загубата на ноу-хау в Съюза не е желателна в контекста на целите на Съюза за разполагане на сушата и в морето на вятърни инсталации през следващите години. Коефициентът на използване на капацитета в таблица 6 по-горе показва, че противно на твърденията на някои страни, промишлеността на Съюза може да отговори на търсенето в Съюза и все още има свободен капацитет.
 (427)
 Защитата на производителите на СВГК в Съюза би укрепила веригата на създаване на стойност при възобновяемите източници в Съюза и един устойчив бизнес модел, основан на сигурност на доставките и лоялна конкуренция. През следващите години се очаква увеличение на търсенето на ветроенергийни инсталации. Поради това WindEurope очаква пазарната стойност на ветрогенераторните кули да нараства с 2,4 % годишно до 2029 г. и да достигне 4 милиарда евро (140).
 (428)
 В случай че не бъдат наложени мерки, вероятността състоянието на промишлеността на Съюза да се влоши допълнително е голяма. В Китай има значителен излишък на капацитет за производство на СВГК. Този капацитет надхвърля 23 000 кули годишно, т.е. 100 % от световното търсене (141), в контекст, в който китайските производители на СВГК са изправени пред мерки за търговска защита в няколко части на света като САЩ (142), Австралия (143) или Мексико (144), което прави по-нататъшното увеличаване на китайския внос за Съюза много вероятно.
 (429)
 След окончателното разгласяване EWTA и няколко производители от Съюза изказаха недоволство от продължителността на процедурата за налагане на окончателни мерки и от разгласеното равнище на митата, което според тях е твърде ниско, за да се защити в достатъчна степен промишлеността на Съюза. Комисията отхвърли тези коментари. Графикът на разследването е в пълно съответствие със съответните законови разпоредби и Комисията е положила дължимата грижа, преди да стигне до своите заключения. Освен това Комисията е изчислила антидъмпинговите мита, които трябва да бъдат наложени, като е използвала предоставени от съответните страни набори от данни, които е подложила на кръстосана проверка, и като е приложила всички съответни разпоредби на основния регламент.
 (430)
 Предвид гореизложеното Комисията стигна до заключението, че налагането на антидъмпингови мита би било в интерес на промишлеността на Съюза.
 7.2. Интерес на несвързаните вносители
 (431)
 Комисията установи, че в сектора на СВГК по същество няма посредници, тъй като ползвателите купуват СВГК пряко от производителите на СВГК. Ползвателите в Съюза обикновено поемат грижата за вноса на СВГК.
 (432)
 Нито едно дружество, което извършва само внос на СВГК, не оказа съдействие при разследването. Едно дружество в Хонконг, свързано с китайската група Envision (разработчик на вятърни турбини), попълни въпросник, предназначен за несвързани вносители в Съюза, и счете, че не